Diari Oficial de la Generalitat Valenciana


Sumari del DOGV 3627, del 17-11-1999 (1999/9617)

RESOLUCIÓ de 12 de novembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre el Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana per a l'execució dels programes previstos en la Iniciativa de Suport a la Tecnologia, la Seguretat i la Qualitat Industrial (ATYCA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/9617


Data del document
:   12-11-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * recerca i desenvolupament
    * administració central
    * tecnologia
    * qualitat del producte

RESOLUCIÓ de 12 de novembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre el Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana per a l'execució dels programes previstos en la Iniciativa de Suport a la Tecnologia, la Seguretat i la Qualitat Industrial (ATYCA). [1999/A9617]
  
Subscrit, després de la tramitació prèvia reglamentària, entre el Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana, el 27 de maig de 1999, un conveni de col·laboració per a l'execució dels programes previstos en la Iniciativa ATYCA, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1312/1999, i que figura com a annex d'aquesta resolució.
  
València, 12 de novembre de 1999.- la Subsecretaria del Secretariat del Govern i Relacions amb les Corts.
  
Conveni de Col·laboració entre el Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana per a l'execució dels programes previstos en la Iniciativa ATYCA
  
Madrid, 27 de maig de 1999
  
Reunits
  
D'una part, Josep Piqué i Camps, ministre d'Indústria i Energia, càrrec que té en virtut del nomenament efectuat pel Reial Decret 762/1996, de 5 de maig, el qual actua en l'exercici de la competència que li atribueix l'apartat huité de l'Acord del Consell de Ministres de 2 de març de 1990, sobre convenis de col·laboració entre l'administració de l'estat i les comunitats autònomes, en la redacció que en fa l'Acord del Consell de Ministres de 3 de juliol de 1998.
  
I d'una altra, Diego Such Pérez, conseller d'Ocupació, Indústria i Comerç, càrrec que té en virtut del nomenament efectuat pel Decret 14/1995, de 6 de juliol, del president de la Generalitat Valenciana, el qual actua segons l'autorització de l'Acord adoptat pel Govern Valencià en la reunió del dia 20 de gener de 1998.
  
Exposen
  
Primer
  
Que per al desenrotllament de la Iniciativa ATYCA, el Ministeri d'Indústria i Energia ha promulgat l'Ordre de 25 d'abril de 1997 i l'Ordre de 4 de març de 1999, per les quals s'aproven les bases reguladores i la convocatòria per a la concessió d'ajudes en el trienni 1997/1999, en relació amb la Iniciativa de Suport a la Tecnologia, la Seguretat i la Qualitat Industrial (ATYCA) (Boletín Oficial del Estado 6 de maig de 1997 i 24 de març de 1999.
  
Segon
  
Que en la disposició addicional segona de l'Ordre de 25 d'abril s'estableix que es podran subscriure convenis de col·laboració amb les comunitats autònomes per a l'execució del règim d'ajudes previst en la Iniciativa ATYCA.
  
Tercer
  
Que l'administració general de l'estat actua en virtut de les competències exclusives que reserva a l'estat l'article 149.1.15 de la Constitució espanyola, sobre foment i coordinació de la investigació científica.
  
Que la Generalitat Valenciana, en l'àmbit competencial de la Conselleria d'Ocupació, Indústria i Comerç, actua en virtut de les competències que té en matèria d'investigació, en coordinació amb l'estat, sense perjudici del que determinen les normes de l'estat per raons de seguretat, sanitàries i d'interés militar, article 31.7, de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana.
  
Quart
  
El Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana pretenen obtindre la major eficàcia en l'execució de les accions estatal i autonòmica, mitjançant una regulació coordinada de les respectives actuacions, en el marc de la Iniciativa ATYCA.
  
En conseqüència, ambdues parts acorden les següents
  
Clàusules
  
Primera
  
Constitueix l'objecte del present conveni establir la via de col·laboració entre el Ministeri d'Indústria i Energia i la Conselleria d'Ocupació, Indústria i Comerç de la Generalitat Valenciana per a l'execució dels programes de la Iniciativa ATYCA.
  
Segona
  
Amb aquesta finalitat, ambdues parts es comprometen a facilitar que les empreses o entitats a què s'adreça la Iniciativa ATYCA puguen sol·licitar i, si és procedent, obtindre de les administracions firmants, el suport tècnic i financer que la dita iniciativa estableix, en els termes previstos en la corresponent ordre ministerial.
  
Tercera
  
Es constitueix una comissió de supervisió d'aquest conveni, composta per representants del Ministeri d'Indústria i Energia, que seran designats pel director general d'Indústria i Tecnologia i representants de la Conselleria d'Ocupació, Indústria i Comerç de la Generalitat Valenciana. La missió d'aquesta comissió serà actuar com un fòrum permanent de reflexió sobre els resultats de l'aplicació d'aquest conveni i sobre l'evolució de la Iniciativa ATYCA en els aspectes relacionats amb aquest, podent proposar mesures de reorientació, noves actuacions, realització d'estudis, iniciatives de caràcter institucional, etc.
  
Quarta
  
Es promourà la col·laboració activa d'ambdues administracions en les actuacions que es porten a cap en els següents àmbits:
  
- Tecnologia industrial.
  
- Seguretat i qualitat industrial.
  
- Tecnologies i aplicacions per a la societat d'informació.
  
En cada un d'aquests àmbits, el Ministeri d'Indústria i Energia i la Generalitat Valenciana establiran els instruments de col·laboració més adequats per al compliment dels objectius previstos en la Iniciativa ATYCA.
  
Cinquena
  
El Ministeri d'Indústria i Energia comunicarà a la Conselleria d'Ocupació, Indústria i Comerç de la Generalitat Valenciana les ajudes concedides a empreses radicades al seu territori.
  
Per la seua part, la Conselleria d'Ocupació, Indústria i Comerç de la Generalitat Valenciana informarà el Ministeri d'Indústria i Energia dels programes gestionats per ella els objectius dels quals siguen coincidents amb els establits en els programes previstos en la Iniciativa ATYCA.
  
Sisena
  
La Conselleria d'Ocupació, Indústria i Comerç de la Generalitat Valenciana podrà col·laborar en el seguiment, si així ho sol·licita, en el corresponent territori, de les inversions subvencionades en virtut de l'Ordre de 25 d'abril de 1997 i de l'Ordre de 4 de març de 1999.
  
Setena
  
La gestió dels fons concedits a l'empara de les mencionades ordres i el seguiment, si és el cas, al qual es refereix la clàusula anterior, estaran sotmesos a les actuacions de comprovació que puga efectuar el Ministeri d'Indústria i Energia, a les de control financer que realitze la Intervenció General de l'administració de l'estat i als procediments fiscalitzadors del Tribunal de Comptes, i també a la fiscalització, si és el cas, de la Unió Europea.
  
Huitena
  
El present conveni tindrà la vigència de l'Ordre de 25 d'abril de 1997 i de l'Ordre de 4 de març de 1999. No obstant això, podrà ser denunciat per qualsevol de les parts, assabentant-ne l'altra, almenys amb tres mesos d'antelació respecte de la data en la qual vulga deixar-lo sense efecte.
  
Novena
  
El present conveni té naturalesa administrativa, i no li és d'aplicació la Llei 13/1995, de 18 de maig, de Contractes de les Administracions Públiques, en virtut del que se'n preveu en l'article 3.1, paràgraf C.
  
La jurisdicció contenciosa administrativa serà la competent per a conéixer les discrepàncies que pogueren sorgir en la interpretació, l'aplicació o el desenrotllament del conveni entre les parts.
  
I com a prova de conformitat, firmen les persones que intervenen, al lloc i en la data indicats.
  
Per la Conselleria d'Ocupació Indústria i Comerç de la Generalitat Valenciana, Diego Such Pérez